Diari Oficial de la Generalitat Valenciana


Sumari del DOGV 7174, del 17-12-2013 (2013/11941)

RESOLUCIÓ de 2 de desembre de 2013, de la Conselleria d'Educació, Cultura i Esport, per la qual s'atribuïx la denominació específica de L'Eliana a l'Institut d'Educació Secundària de l'Eliana, València.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11587


Data del document
:   02-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 de desembre de 2013, de la Conselleria d'Educació, Cultura i Esport, per la qual s'atribuïx la denominació específica de L'Eliana a l'Institut d'Educació Secundària de l'Eliana, València. [2013/11847]  
El Consell Escolar de l'Institut d'Educació Secundària va aprovar, per unanimitat, sol·licitar per al mencionat centre la denominació específica de L'Eliana.  
Esta proposta ha sigut aprovada pel Consell Escolar Municipal i disposa de l'informe de la Inspecció Educativa de València.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, DOGV núm. 3073, de 8 de setembre de 1997, d'aplicació supletòria als centres públics d'educació de persones adultes, establix que, creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no, del ple de l'ajuntament a què pertany.  
  
L'article 3.3 del mencionat reglament establix que no podran existir en el mateix municipi centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no hi figura inscrit cap centre en eixa localitat amb la dita denominació.  
Vista la proposta del director general de Centres i Personal Docent de data 28 de novembre de 2013, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport i en virtut de la delegació establida en la Resolució de 26 de març de 2013, resolc:  
  
  
Primer  
Concedir la denominació específica de L'Eliana a l'Institut d'Educació Secundària, codi 96323737.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
Quart   
Contra la present resolució, que posa fi a la via administrativa, es podrà presentar un recurs potestatiu de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 2 de desembre de 2013.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.